РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Броj: 343-1578/15

23. јул 2015. године

Б е о г р а д

НАРОДНА СКУПШТИНА

Одбор за уставна питања и законодавство, на седници одржаној 23. јула 2015. године, размотрио је амандмане на ПРЕДЛОГ ЗАКОНА О ИЗМЕНАМА ЗАКОНА О ОБЛИГАЦИОНИМ И ОСНОВАМА СВОЈИНСКО-ПРАВНИХ ОДНОСА У ВАЗДУШНОМ САОБРАЋАЈУ.

На основу члана 156. став 3. Пословника Народне скупштине, Одбор за уставна питања и законодавство подноси

И З В Е Ш Т А Ј

Одбор је у складу са чланом 164. Пословника Народне скупштине размотрио амандмане на Предлог закона изменама Закона о облигационим и основама својинско-правних односа у ваздушном саобраћају и сматра да су у складу са Уставом и правним системом Републике Србије амандмани:

- на члан 5. који су заједно поднели народни посланици Снежана Маловић и Бранка Каравидић;

- на члан 5. који су заједно поднели народни посланици Александар Сенић, Нинослав Стојадиновић, Слободан Хомен, Биљана Хасановић-Кораћ и Благоје Брадић;

- на члан 5. који су заједно поднели народни посланици Милорад Мијатовић, Бранко Ђуровић, Милена Бићанин, Иван Бауер, Владимир Маринковић, Весна Бесаревић, Муамер Бачевац, Мехо Омеровић, Бранка Бошњак и Љиљана Несторовић;

- на члан 7. који је поднео народни посланик Јанко Веселиновић;

- на члан 7. са исправком, који су заједно поднели народни посланици Александар Сенић, Нинослав Стојадиновић, Слободан Хомен, Биљана Хасановић-Кораћ и Благоје Брадић.

 За известиоца Одбора на седници Народне скупштине одређен је председник Одбора.

 ПРЕДСЕДНИК

 др Александар Мартиновић